Psephenidae

Eubrianacinae
 Eubriinae
 Psepheninae
 Psephenoidinae

Psephenidae er en liten familie av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede. Én art, Eubria palustris, finnes i Norden men den er ikke kjent fra Norge.

Utseende 
Små til middelsstore (1,5 – 8 mm), ovale, mer eller mindre flate biller. Kroppen er lite sklerotisert (myk) og de voksne dyrene er temmelig skjøre. Antennene er ganske lange og sagtakkede eller kamformede. Hodet er ganske lite og gjerne ikke synlig ovenfra. Fasettøynene er utstående, med fine fasetter, uten hår. Antennene er 11-leddete og når minst til midten av brystskjoldet, hos noen arter er de lengre enn kroppen. De fleste av leddene har et side-utskudd slik at antennen blir mer eller mindre sagtakket eller kamformet. Brystskjoldet (pronotum) er ganske lite og kort, sterkt tilsmalnet framover. Dekkvingene er brede og flate, ofte med dype punktstriper. Beina er slanke, føttene er tynne og fem-leddete. Larvene ("water pennies") er flate med ovalt omriss. Oversiden er fullstendig dekket av brede, overlappende ryggplater, glatt og jevn. På undersiden sitter tre par kraftige bein. Bakkroppen har en del lange hår.

Levevis 
Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien Psephenidae – ca. 210 arter fordelt på 29 slekter
 Slekten †Psephenella Martins-Neto, 1998
 Underfamilien Afroeubriinae
 Slekten Afroeubria Villiers, 1961
 Underfamilien Eubrianacinae
 Slekten Afrobrianax Lee, Philips & Yang, 2003
 Slekten Eubrianax Kiesenwetter, 1874
 Slekten Jaechanax Lee, Satô & Yang, 2000
 Slekten Jinbrianax Lee, Satô & Yang, 1999
 Slekten Mubrianax Lee, Satô & Yang, 1999
 Slekten Odontanax Lee, Satô & Yang, 2000
 Underfamilien Eubriinae
 Slekten Acneus Horn, 1880
 Slekten Aethioeubria Hájek & Lee, 2014
 Slekten Dicranopselaphus Guérin-Ménéville, 1861
 Slekten Ectopria LeConte, 1853
 Slekten Eubria Germar, 1818
 Eubria palustris Germar, 1818 – funnet i Danmark og Finland, eneste nordeuropeiske art
 Slekten Falsodrupeus Pic, 1949
 Slekten Granuleubria Jäch & Lee, 1994
 Slekten Homoeogenus Waterhouse, 1880 
 Slekten Macroeubria Pic, 1916
 Slekten Microeubria Lee & Yang, 1994
 Slekten Neoeubria Shepard & Barr, 2014
 Slekten Nipponeubria Lee & Satô, 1996 
 Slekten Schinostethus Waterhouse, 1880
 Slekten Sclerocyphon Blackburn, 1892
 Slekten Tychepsephus Waterhouse, 1876
 Underfamilien Psepheninae
 Slekten Belicinus Arce-Pérez & Shepard, 2012
 Slekten Bertrandia Pic, 1943
 Slekten Mataeopsephus Waterhouse, 1876
 Slekten Pheneps Darlington, 1936
 Slekten Psephenopalpus Arce-Pérez, 2004
 Slekten Psephenops Grouvelle, 1898
 Slekten Psephenotarsis Arce-Pérez & Novelo-Gutiérrez, 2001
 Slekten Psephenus Haldeman, 1853
 Underfamilien Psephenoidinae
 Slekten Afropsephenoides Basilewsky, 1959
 Slekten Heteropsephenoides Jeng & Jäch, 2003
 Slekten Malacopsephenoides Jeng & Satô, 2006
 Slekten Micreubrianax Pic, 1922
 Slekten Psephenoides Gahan, 1914
 Slekten Rhipidiomorphus Pic, 1918

Eksterne lenker 

 Larve, «water penny» 
 Eubrianacinae: Eubrianax sp.
 Eubriinae: Eubria palustris (fra Danmarks fauna)
 Psepheninae: Psephenus sp. (nordamerikansk art)
 Psephenoidinae: Psephenoides sp. (fra India)
 

Biller